ตลาดหุ้นเอเชียผันผวน นักลงทุนวิตกสถานการณ์อังกฤษเผชิญ “no-deal Brexit”
ตลาดหุ้นเอเชียผันผวน นักลงทุนวิตกสถานการณ์อังกฤษเผชิญ “no-deal Brexit”
ตลาดหุ้นเอเชียผันผวน นักลงทุนวิตกสถานการณ์อังกฤษเผชิญ “no-deal Brexit”
18 ธ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังมีรายงานว่านายบอริส จอห์นสัน นายกรัฐมนตรีอังกฤษ เตรียมออกกฎหมายป้องกันไม่ให้มีการขยายเวลาช่วงเปลี่ยนผ่านของอังกฤษหลังจากแยกตัวจากสหภาพยุโรป (Brexit) เกินสิ้นปี 2563 ส่งผลให้นักลงทุนกังวลว่าอังกฤษอาจแยกตัวจากสหภาพยุโรป (EU) โดยไม่มีการทำข้อตกลง (no-deal Brexit)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 24,023.27 จุด ลดลง 42.85 จุด, -0.18%
ดัชนี SSE Composite ตลาดหุ้นจีนเปิดวันนี้ที่ 3,021.47 จุด ลดลง 0.95 จุด, -0.03%
ดัชนี HSI ตลาดหุ้นฮ่องกงเปิดวันนี้ที่ 27,946.74 จุด เพิ่มขึ้น 103.03 จุด, +0.37%
ดัชนี TAIEX ตลาดหุ้นไต้หวันเปิดวันนี้ที่ 12,061.10 จุด ลดลง 35.91 จุด, -0.30%
ดัชนี KOSPI ตลาดหุ้นเกาหลีใต้เปิดวันนี้ที่ 2,194.92 จุด ลดลง 0.76 จุด, -0.03%
ดัชนี FTSE STI ตลาดหุ้นสิงคโปร์เปิดวันนี้ที่ 3,195.07 จุด ลดลง 5.73 จุด, -0.18%
ดัชนี FBMKLCI ตลาดหุ้นมาเลเซียเปิดวันนี้ที่ 1,578.60 จุด เพิ่มขึ้น 1.65 จุด, +0.10%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,751.29 จุด เพิ่มขึ้น 20.84 จุด, +0.27%
ทั้งนี้ สื่ออังกฤษรายงานว่า นายจอห์นสันจะเพิ่มบทบัญญัติหนึ่งเข้าไปในร่างกฎหมาย Brexit ซึ่งจะระบุห้ามการขยายช่วงเวลาเปลี่ยนผ่านของอังกฤษเกินกว่าเดือนธ.ค.2563 หลังจากที่อังกฤษแยกตัวจาก EU อย่างเป็นทางการในวันที่ 31 ม.ค.2563
โดยรายงานดังกล่าวสร้างความวิตกว่าระยะเวลา 11 เดือนที่เหลืออยู่จะไม่เพียงพอสำหรับการเจรจาการค้าระหว่างอังกฤษและ EU ซึ่งอาจทำให้เกิดภาวะ no-deal Brexit
ด้านสื่อระบุว่า การดำเนินการดังกล่าวของรัฐบาลอังกฤษมีวัตถุประสงค์เพื่อกดดัน EU ในการเจรจาการค้า และเพื่อเร่งกระบวนการทำข้อตกลงการค้า
อย่างไรก็ตาม ในช่วงเวลาเปลี่ยนผ่าน อังกฤษจะยังคงอยู่ภายใต้กฎหมายของ EU เหมือนกับประเทศสมาชิกอื่นๆของ EU แต่อังกฤษจะไม่มีสิทธิส่งตัวแทนเข้าไปนั่งในองค์กรต่างๆ ของ EU
สำหรับปัจจุบัน ช่วงการเปลี่ยนผ่านดังกล่าวสามารถขยายออกไปเป็นเวลา 2 ปี หากได้รับความเห็นชอบจากทั้งอังกฤษและ EU